CELEX: C2004/262/06
Language: el
Date: 2004-10-23 00:00:00
Title: Απόφαση του Δικαστηρίου (πρώτο τμήμα), της 9ης Σεπτεμβρίου 2004, στην υπόθεση C-292/02: Meiland Azewijn BV κατά Hauptzollamt Duisburg (Ειδικός φόρος καταναλώσεως — Πετρελαιοειδή που χρησιμοποιούνται σε γεωργικές εργασίες — Οδηγία 92/81/ΕΟΚ — Άρθρο 8α — Σήμανση στο κράτος μέλος εντός του οποίου διατίθενται στην κατανάλωση — Απαγόρευση σημάνσεως στο κράτος μέλος εντός του οποίου χρησιμοποιούνται — Οδηγία 95/60/ΕΚ)

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/4
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 9ης Σεπτεμβρίου 2004
   στην υπόθεση C-292/02: Meiland Azewijn BV κατά Hauptzollamt Duisburg (1)
   
   (Ειδικός φόρος καταναλώσεως - Πετρελαιοειδή που χρησιμοποιούνται σε γεωργικές εργασίες - Οδηγία 92/81/ΕΟΚ - Άρθρο 8α - Σήμανση στο κράτος μέλος εντός του οποίου διατίθενται στην κατανάλωση - Απαγόρευση σημάνσεως στο κράτος μέλος εντός του οποίου χρησιμοποιούνται - Οδηγία 95/60/ΕΚ)
   (2004/C 262/06)
   Γλώσσα διαδικασίας: η γερμανική
   Στην υπόθεση C-292/02, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, την οποία υπέβαλε το Finanzgericht Düsseldorf (Γερμανία), με διάταξη της 6ης Αυγούστου 2002, που περιήλθε στο Δικαστήριο στις 13 Αυγούστου 2002, στο πλαίσιο της υποθέσεως Meiland Azewijn BV κατά Hauptzollamt Duisburg, το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, S. von Bahr (εισηγητή) και R. Silva de Lapuerta, δικαστές, γενικός εισαγγελέας: F. G. Jacobs, γραμματέας: M. Múgica Arzamendi, κύρια υπάλληλος διοικήσεως, εξέδωσε στις 9 Σεπτεμβρίου 2004 απόφαση με το ακόλουθο διατακτικό:
   
               1.
            
            
               Το άρθρο 8α, παράγραφος 1, της οδηγίας 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή, όπως τροποποιήθηκε από την οδηγία 94/74/ΕΚ του Συμβουλίου, της 22ας Δεκεμβρίου 1994, έχει την έννοια ότι απαγορεύει την εκ μέρους των κρατών μελών επιβολή ειδικού φόρου καταναλώσεως επί πετρελαιοειδών, σημανθέντων ή μη, που περιέχονται στην κανονική δεξαμενή αυτοκινήτου οχήματος δημόσιας χρήσεως, όπως π.χ. γεωργικού μηχανήματος, και χρησιμοποιούνται ως καύσιμα όχι μόνο για τη θέση σε κίνηση του οχήματος αυτού, αλλά και για την εκμετάλλευσή τους για άλλους σκοπούς, όπως π.χ. γεωργικές εργασίες, όταν τα πετρελαιοειδή αυτά έχουν νομίμως διατεθεί στην κατανάλωση σε άλλο κράτος μέλος.
            
         
               2.
            
            
               Οι ιδιώτες μπορούν να επικαλούνται την απαγόρευση του άρθρου 8α, παράγραφος 1, της τροποποιημένης οδηγίας 92/81/ΕΟΚ ενώπιον των εθνικών δικαστηρίων προκειμένου να αντιτάσσονται σε ασύμβατη προς την απαγόρευση αυτή εθνική κανονιστική ρύθμιση.
            
         
      (1)  ΕΕ C 261 της 26.10.2002.